

**CRONFA EGLWYSI CYMRU**

**CANLLAWIAU**

**PWY SY'N GYMWYS I WNEUD CAIS AM GRANT**

Gall sefydliadau wneud cais am grant dan Gronfa Eglwysi Cymru ar yr amod y defnyddir y grant fel sy'n dilyn:

Y dibenion elusennol y gellir defnyddio'r Gronfa ar eu cyfer.

**Hyrwyddo Addysg**

**Addysgol**

1. Darparu buddion nad ydynt ar gael yn rhwydd o ffynonellau eraill ar hyn o bryd ar gyfer pobl o bob oed mewn un neu fwy o'r ffyrdd dilynol –

(i) Dyfarnu ysgoloriaethau, bwrsariaethau, benthyciadau neu lwfans cynhaliaeth i alluogi neu i gynorthwyo astudio mewn unrhyw ysgol, prifysgol neu fan dysgu arall, a gymeradwywyd gan y Cyngor, a all os yw'r Cyngor yn credu'n addas gynnwys lwfansau i ddibynyddion;

(ii) Darparu cymorth ariannol, gwisgoedd, dillad, twls, offerynnau, offer arall neu lyfrau neu fenthyciadau i alluogi disgyblion a myfyrwyr pan fyddant yn gadael ysgol, prifysgol neu unrhyw sefydliad addysgol arall i baratoi ar gyfer neu i gynorthwyo gyda'u mynediad i broffesiwn, masnach neu alwedigaeth;

(iii) Dyfarnu ysgoloriaethau neu lwfansau cynhaliaeth neu fenthyciadau i alluogi buddiolwyr i deithio dramor i ddilyn eu haddysg;

(iv) Darparu, neu gymorth at ddarparu cyfleusterau o unrhyw fath nad ydynt fel arfer yn cael eu darparu gan awdurdod addysg arall, neu ysgol a gynhelir gan grant, ar gyfer hamdden, gweithgaredd cymdeithasol a hyfforddiant corfforol mewn ysgol, prifysgol neu sefydliad addysgol arall;

(v) Darparu cymorth ariannol i alluogi disgyblion a myfyrwyr i astudio cerddoriaeth neu gelfyddydau eraill;

(vi) Darparu cymorth ariannol i alluogi buddiolwyr i gynnal prentisiaethau.

**Llyfrgelloedd, amgueddfeydd, orielau celf ac yn y blaen.**

2. Hyrwyddo gwybodaeth a gwerthfawrogiad o gelf a llenyddiaeth Cymru ac, yn neilltuol, i hybu'r dibenion hynny ond heb ragfarn i gyffredinedd hynny –

(i) Sefydlu, cynnal a chadw, adlenwi neu gynorthwyo sefydliadau elusennol, llyfrgelloedd, amgueddfeydd, orielau celf; neu arddangosfeydd celf, gwyddonol neu ddiwydiannol (yn cynnwys arddangosfeydd yn gysylltiedig ag archeoleg diwydiannol); p'un ai'n genedlaethol neu lleol, ar gyfer prif ddefnydd a budd pobl Cymru;

(ii) Cymorth cymdeithasau elusennol ar gyfer astudio ac ymchwil mewn pynciau yn gysylltiedig gyda hanes, daearyddiaeth, llenyddiaeth a bywyd Cymru;

(iii) Darparu darlithoedd, arddangosfeydd ac offer;

(iv) Caffael, cadwraeth a chyhoeddi cofnodion a dogfennau;

(v) Darparu safleoedd addas (drwy godi, prynu, brydlesu neu logi ar gyfer defnydd achlysurol) ar gyfer unrhyw un o'r dibenion a awdurdodir gan y paragraff hwn.

**Lliniaru Tlodi**

**Lliniaru angen**

3. Lliniaru naill ai'n gyffredinol neu'n unigol bobl sydd mewn cyflwr o angen, caledi neu ofid drwy ddyfarnu grantiau arian neu ddarparu, neu dalu am, eitemau, gwasanaethau neu gyfleusterau a gafodd eu cyfrif i ostwng yr angen, caledi neu ofid pobl o'r fath.

**Hyrwyddo Crefydd**

**Mannau addoli a thiroedd claddu**

4. Cyfrannu tuag at adfer a chynnal a chadw unrhyw fan o addoli cyhoeddus neu unrhyw dir claddu.

**Dibenion Eraill Buddiol i'r Gymuned**

**Lliniaru gwaeledd**

5. Lliniaru mewn achosion angen pobl sy'n wael, yn gwella ar ôl salwch, anabl, gydag anfantais neu les drwy ddarparu neu dalu am eitemau, gwasanaethau neu gyfleusterau a gafodd eu cyfrif i liniaru dioddefaint neu gynorthwyo adferiad pobl o'r fath, ond nad ydynt ar gael yn rhwydd iddynt o ffynonellau eraill.

**Pobl oedrannus**

6. Darparu neu gynorthwyo gyda darparu llety ar gyfer pobl oedrannus sydd oherwydd llesgedd ac anabledd oedran angen derbyniad, gofal a sylw o'r fath. Darparu cyllid i sefydliadau sy'n hyrwyddo llesiant pobl oedrannus.

**Cymdeithasol a hamdden**

7. (i) Darparu neu gynorthwyo gyda darparu cyfleusterau ar gyfer hamdden neu weithgaredd amser hamdden sef cyfleusterau sydd ar gael i aelodau'r cyhoedd yn gyffredinol ac a gaiff eu darparu er budd lles cymdeithasol gyda golwg ar wella amodau bywyd y bobl y bwriedir ar eu cyfer ac, yn neilltuol, hybu'r dibenion hynny ond heb ragfarnu cyffredinedd hynny, darparu, neu gymorth gyda darparu, caeau chwarae, cyfleusterau chwaraeon eraill, parciau, gofodau agored a chanolfannau neu neuaddau ar gyfer cyfarfodydd, darlithoedd neu ddosbarthiadau.

(ii) Bwriedir i is-baragraff (1), yn neilltuol, ymwneud gyda darparu, neu gynorthwyo gyda darparu, cyfleusterau ac yn y blaen i bobl mewn angen oherwydd eu hieuenctid, henoed, llesgedd neu anabledd, tlodi neu amgylchiadau cymdeithasol ac economaidd.

**Materion esthetig, pensaernïol, hanesyddol a gwyddonol**

8. Hyrwyddo addysg a budd cyhoeddus pobl Cymru drwy hyrwyddo eu diddordeb mewn materion esthetig, pensaernïol, hamdden neu wyddonol yn gysylltiedig â Chymru ac yn neilltuol i hybu'r materion hynny ond heb ragfarn i gyffredinedd hynny –

(i) Caffael a chadwraeth –

(a) tir o ddiddordeb arbennig yng nghyswllt gwyddoniaeth a hanes naturiol;

(b) tir, adeiladau neu eitemau o harddwch neu o ddiddordeb hanesyddol neu bensaernïol.

(ii) Caffael, cadwraeth a chofnodi cyhoeddi cofnodion a dogfennau o ddiddordeb cyhoeddus.

**Ymchwil feddygol a chymdeithasol, triniaeth ac yn y blaen.**

9. Cadwraeth a diogelu iechyd corfforol a meddyliol cymdeithas ac, yn arbennig, i hybu'r dibenion hynny ond heb ragfarn i gyffredinedd hynny –

(i) Hybu addysg yn namcaniaeth ac ymarfer meddygaeth;

(ii) Hyrwyddo ymchwil feddygol a chymdeithasol a chynlluniau ar gyfer atal a thrin clefyd a chyhoeddi canlyniadau ymchwil o'r fath;

(iii) Darparu meithrinfeydd a chartrefi gwella a hostelau.

**Gwasanaeth prawf ac yn y blaen.**

10. Dyfarnu grantiau mewn achosion o angen ar gyfer cymorth –

(i) Personau a roddir yn y gwasanaeth prawf, neu blant a phobl ifanc o gartrefi cymunedol neu unrhyw sefydliad arall o natur sylweddol debyg a sefydlwyd dan awdurdod statudol;

(ii) Teuluoedd personau o'r fath, plant neu bersonau ifanc;

(iii) Carcharorion a gafodd eu rhyddhau,

**Pobl sy'n Dall neu â Nam ar eu Golwg**

11. Darparu ar gyfer llesiant pobl sy'n ddall neu â nam ar eu golwg, yn cynnwys darparu cartrefi elusennol a chartrefi gwyliau.

**Argyfyngau neu drychineb**

12. Cyfrannu at liniaru effeithiau argyfyngau neu drychinebau yn ymwneud â dinistr neu berygl i fywyd ac eiddo a chyfarwyddo pobl mewn angen yn uniongyrchol fel canlyniad i argyfyngau a thrychinebau o'r fath.

**Sefydliadau elusennol eraill**

13. Cyfraniadau tuag at sefydliadau elusennol, gyda'r dibenion yn gyson gyda darpariaethau'r Cynllun neu Ddeddfau Eglwysi Cymru 1941 i 1945.

**TALU GRANTIAU EGLWYSI CYMRU**

Gwneir taliad i ymgeiswyr llwyddiannus trwy drosglwyddiad banc uniongyrchol - gwnewch yn siŵr bod y manylion banc cywir yn cael eu darparu. **Mae'n rhaid i chi gydnabod derbyn y taliad hwn.**

**TELERAU AC AMODAU GRANT**

Mae'n amod o gymeradwyaeth grant fod tystiolaeth ar ffurf anfonebau neu ddogfennau eraill perthnasol yn cael eu cyflwyno i'r Cyngor i ddangos y defnyddiwyd y grant ar gyfer y dibenion a godir yn y cais gwreiddiol.

**SUT I WNEUD CAIS**

I wneud cais am gyllid, mae angen i chi lenwi ffurflen gais. Mae ffurflenni cais ar gael gan amrywiaeth o ffynonellau:

* O'n gwefan: blaenau-gwent.gov.uk
* Drwy E-bost: grants2@blaenau-gwent.gov.uk
* Drwy'r post: Mr. John Griffin, Adran Adnoddau, Cyngor Bwrdeistref Sirol Blaenau Gwent, Y Swyddfeydd Cyffredinol, Heol Gwaith Dur, Glynebwy, NP23 1DN
* Ffôn: 01495 364839

**PA MOR AML Y CAIFF CEISIADAU EU HYSTYRIED?**

Caiff ceisiadau eu hystyried unwaith y flwyddyn, gyda 31 Awst y dyddiad cau ar gyfer derbyn. Caiff unrhyw geisiadau a dderbyniwyd ar ôl yr amserlen eu cadw tan ar ôl dyraniad y flwyddyn ariannol nesaf. Dim ond un cais fesul blwyddyn ariannol a gaiff ei hystyried gan Y Gweithgor Grantiau Aelodau.

Fersiwn 3 11/04/2024